শম্ভু মিত্র
শম্ভু মিত্রের জন্ম কলকাতার ভবানীপুর অঞ্চলে মাতামহ ডাঃ আদিনাথ বসুর গৃহে। তাঁর পিতার নাম শরৎকুমার বসু ও মাতার নাম শতদলবাসিনী দেবী। শম্ভু মিত্রের পৈতৃক নিবাস ছিল হুগলি জেলার কলাছাড়া গ্রামে। বালিগঞ্জ গভর্নমেন্ট স্কুলে বিদ্যালয় শিক্ষা সমাপ্ত করে ভরতি হন সেন্ট জেভিয়ার্স কলেজে। তবে কলেজের পাঠ সমাপ্ত করেননি। ১৯৩৯ সালে রংমহলে যোগদানের মাধ্যমে বাণিজ্যিক নাট্যমঞ্চে তাঁর পদার্পণ। পরে যোগ দিয়েছিলেন মিনার্ভায়। নাট্যনিকেতনে "কালিন্দী" নাটকে অভিনয়ের সূত্রে সেযুগের কিংবদন্তি নাট্যব্যক্তিত্ব শিশিরকুমার ভাদুড়ীর সঙ্গে আলাপ হয়। পরবর্তীকালে শিশিরকুমার ভাদুড়ীর প্রযোজনায় "আলমগীর" নাটকে অভিনয়ও করেছিলেন। কিন্তু এই সময় থেকেই শিশিরকুমারের থেকে আলাদা সম্পূর্ণ নিজস্ব এক নাট্যঘরানা তৈরিতে উদ্যোগী হন শম্ভু মিত্র।
বাংলাদেশে মঞ্চনাটক
বাংলাদেশে কখন পুতুল মঞ্চনাটক চালু করা হয়, তা সঠিক জানা যায় না। এর অস্তিত্বের প্রাচীনতম সাহিত্যিক নিদর্শন ইউসুফ জোলেখা। মুকুন্দ চক্রবর্তীর চন্ডীমঙ্গল (১৫৫৫-৫৬) এবং কৃষ্ণদাস কবিরাজের চৈতন্যচরিতামৃত (১৫৬০-৮০) স্পষ্টভাবে এই সময়কালে পুতুল মঞ্চনাটক অস্তিত্ব নির্দেশ করে। পুতুলনাচে এক বা একাধিক ব্যক্তি প্রকাশ্যে বা নেপথ্যে থেকে হাতের কুশলতায় মানুষরূপী বা প্রাণীরূপী পুতুলকে পরিচালনার মাধ্যমে নাটকীয় পরিবেশ সৃষ্টি করে। কোনো গল্প বা কাহিনী অবলম্বনে পুতুলগুলি দর্শকদের সামনে উপস্থিত হয়। ধারণা করা যায় যে এই কাহিনীসমূহ কৃষ্ণ, রাম, মনসা, চন্ডী ও চৈতন্য এর সাথে সম্পর্কিত। মজার ব্যাপার হল, বাংলাদেশে কোন ইসলামী আখ্যান পুতুল দ্বারা সম্পন্ন করা হয়নি। পুতুলনাচ আজও বাংলাদেশে প্রচলিত।